b'\n_START_ARTICLE_\nIvan Ferdinand Josip Herberstein\n_START_PARAGRAPH_\nIvan Ferdinand Josip Herberstein (nje. Johann Ferdinand Joseph II. Herberstein) (?, 29. srpnja 1663. \xe2\x88\x92 \xc5\xa0tajerski Gradac, o\xc5\xbeujka 1721.), austrijski grof i feldmar\xc5\xa1al\n_START_SECTION_\n\xc5\xbdivotopis\n_START_PARAGRAPH_\nRodio se je 1663. godine.\n_START_SECTION_\nBe\xc4\x8dki rat\n_START_PARAGRAPH_\nSudionik Be\xc4\x8dkog rata, gdje se borio u postrojbama nadvojvode Karla V. Lotarin\xc5\xa1koga i princa Eugena Savojskoga. U tom se je ratu istakao u dvjema bitkama, kod Pe\xc4\x87i 1686. i utvrde Bu\xc5\xbeima 1687. godine. U potonjoj je bitci prisilio na predaju osmansku posadu utvrde. U Be\xc4\x8dkom ratu bio je dio prethodnica koje su 1697. u\xc5\xa1le u Bosnu.\n_START_SECTION_\nPoslije rata\n_START_PARAGRAPH_\nU mirnodopskim godinama postao je visoki dr\xc5\xbeavni du\xc5\xbenosnik. Nakon \xc5\xa1to je 1699. potpisan mir u Srijemskim Karlovcima, bio je potpredsjednik Dvorskoga ratnog vije\xc4\x87a. U tom je svojstvu sudjelovao u radu komisije za razgrani\xc4\x8denje. Na \xc4\x8delu te komisije bio je grof Luigi Ferdinando Marsigli. _NEWLINE_Spjev Pavla Rittera Vitezovi\xc4\x87a iz 1703. Dva stolje\xc4\x87a uplakane Hrvatske (Plorantis Croatiae saecula duo) posve\xc4\x87ene su ovom austrijskom feldmar\xc5\xa1alu.'